
转讜住驻讜转





	砖讻谉 讻讜讞诇讬谉 诇讬讗专讜讚. 讗讬谉 谞专讗讛 诇专''讬 诇驻专砖 讚讛讬讬谞讜 转讘诇讜诇 讚讘转讜住驻转' 拽转谞讬 讘讛讱 诪讬诇转讗 讙讜驻讗 砖讻讜讞诇讬诐 诇讞讜专讜专 讜讘讘讻讜专讜转 (讚祝 诇讞:) 讞砖讬讘 转讘诇讜诇 讜讞讜专讜专 讗诇诪讗 转讘诇讜诇 诇讗讜 讛讬讬谞讜 讞讜专讜专: 讚诐 讜讻诇 诪讬谞讬 诪砖拽讬谉 讘专讘讬注讬转. 讘转讜住驻转讗 讙专住 讜砖讗专 诪讬谞讬 诪砖拽讬谉 讜讻谉 谞专讗讛 讚讛讗 讻诇 诪讬谞讬 诪砖拽讬谉 讗讬谞谉 讘专讘讬注讬转 讚讬讬谉 讜砖诪谉 讜讚讘砖 讜诪讬诐 砖讬注讜专谉 讻讚转谞谉 讘诪转谞讬': 讗讟讜 诪爪谞讬注 诇讗讜 诪讜爪讬讗 讛讜讗. 驻讬专砖 讘拽讜谞讟' 讚讛讜讛 诪爪讬 诇诪讬诪专 讛讘''注 讻砖讛爪谞讬注讜 讜讛讜爪讬讗讜 讗诇讗 讚谞讬讞讗 诇讬讛 诇讬砖谞讜讬讬 讘砖诇讗 讛讜爪讬讗讜 讛诪爪谞讬注 注爪诪讜 诪砖讜诐 讚讗转讬讗 讻专砖讘''讗 讜拽砖讛 讚诪谞诇谉 讚讗转讬讗 讻专砖讘''讗 讗讚专讘讛 讻专砖讘''讙 讗转讬讗 讚诪讬讬专讬 诇讘住讜祝 讜注讜讚 讚讗诪讗讬 谞拽讟 讘转诇诪讬讚 砖讗''诇 专讘讜 讗驻讬诇讜 讗讚诐 讘注诇诪讗 谞诪讬 讜讚讜讞拽 诇讜诪专 讚诇讗 诪讞讬讬讘 专讘讬 砖诪注讜谉 讘诪讞砖讘转讜 砖诇 讝讛 讗诇讗 转诇诪讬讚 讘诪讞砖讘转讜 砖诇 专讘讜 诇讻讱 谞专讗讛 讚讛''驻 讗讟讜 诪爪谞讬注 诇讗讜 诪讜爪讬讗 讛讜讗 讚诪讚诇讗 拽转谞讬 讗讘诇 讛诪爪谞讬注 讘讻诇 砖讛讜讗 讚讛讜讛 诪砖诪注 讚讛诪爪谞讬注 讛讜讗 讛诪讜爪讬讗 讻讚讚讬讬拽 诇注讬诇 讗讬谞讜 讞讬讬讘 讗诇讗 讛诪爪谞讬注讜 诪转谞讬转讬谉 讚诇讗 讻专砖讘''讗 讗诇讗 拽转谞讬 讘诪爪谞讬注 诪砖诪注 讗驻讬诇讜 讗讞专 讛爪谞讬注讜 讞讬讬讘 讛诪讜爪讬讗 讜诇讛讻讬 拽砖讬讗 诇讬讛 讗讟讜 诪爪谞讬注 诇讗讜 诪讜爪讬讗 讛讜讗 讚讛讗 砖讜诐 转谞讗 诇讗 诪讞讬讬讘 讗讗''讻 讛讜爪讬讗讜 讛诪爪谞讬注 讗诇讗 专砖讘''讗 诇讘讚讜 讜诪转谞讬转讬谉 讚讻诇诇 讙讚讜诇 (诇注讬诇 注讛:) 讚讛诪爪谞讬注 讚诇讗 讻讜讜转讬讛 讜诪砖谞讬 讘转诇诪讬讚 砖讗诪专 诇讜 专讘讜 讚讻讛''讙 讻''注 诪讜讚讜 砖讛转诇诪讬讚 注讜砖讛 讛讻诇 诇讚注转 专讘讜: 砖讜驻讻讬谉 诇诪讗讬 讞讝讜. 讚讜拽讗 讗讘专讬讬转讗 拽讗 讘注讬 讜讻谉 诪砖诪注 诇拽诪谉 (讚祝 注讟.) 讚讗诪专 讜讛讗 讟讬讟 讚诪拽诪讬 讚诇讬讙讘诇讬讛 转谞讗 诪讜讚讬诐 讞讻诪讬诐 诇专讘讬 砖诪注讜谉 讘诪讜爪讬讗 砖讜驻讻讬谉 讻讜' 讜讛讜讬谞谉 讘讛 砖讜驻讻讬谉 诇诪讗讬 讞讝讜 诪砖诪注 讚讘诪转谞讬' 讗转讬 砖驻讬专 讜谞专讗' 诇专''讬 讚讛讬讬谞讜 讟注诪讗 诪砖讜诐 讚砖讜驻讻讬谉 讚诪转谞讬转讬谉 讗讬讻讗 诇诪讬诪专 讚讞讝讜 诇讻诪讛 讚讘专讬诐 诇专讞讜抓 讘讛诐 讻讜住讜转 讜拽注专讜转 讚诇讗 诪讗讬住讬 讻讜诇讬 讛讗讬 讗诇讗 砖讗讬谞谉 专讗讜讬讬谉 诇砖转讬讛 讗讘诇 讛讻讗 讚讜诪讬讗 讚讚诐 拽转谞讬 讚诪讗讬住讬 讟讜讘讗 讜诇讻讱 讘注讬 诇诪讗讬 讞讝讜:





专讘讬谞讜 讞谞谞讗诇

讗诪专 讗讘讬讬 诪讻讚讬 诇注谞讬谉 砖讬注讜专 讛讜爪讗讛 讻诇 讚讘专 砖讬砖 讘讜 讘' 爪专讻讬诐. 讘' 诪讚讜转. 讗讞转 诪爪讜讬讛 讜讗讞转 砖讗讬谞讛 诪爪讜讬讛 讛诇讻讜 讞讻诪讬诐 讘砖讬注讜专 讛讜爪讗转讜 讗讞专 讛讛谞讗讛 讛诪爪讜讬讛. 讗注"讙 砖讛讬讗 诪专讜讘讛 诪谉 讛讗讞专转 讜谞诪爪讗转 诇拽讜诇讗 讜讗诐 砖转讬讛谉 诪爪讜讬讜转 讛诇讻讜 诇讛讞诪讬专. 讞诇讘 砖转讬讬转讜 砖讻讬讞讗 讜专驻讜讗转讜 诇讗 砖讻讬讞讗 讗讝讜诇 专讘谞谉 讘转专 砖转讬讬转讜 诇拽讜诇讗. 



讬讬谉 砖转讬讬转讜 砖讻讬讞' 讜专驻讜讗转讜 诇讗 砖讻讬讞讗 讗讝讜诇 专讘谞谉 谞诪讬 讘转专 砖转讬讬转讜 诇拽讜诇讗. 讚讘砖 讗讻讬诇转讜 砖讻讬讞讗 讜专驻讜讗转讜 砖讻讬讞讗 讗讝讜诇 专讘谞谉 讗讞专 专驻讜讗转讜 诇讞讜诪专讗. 讜砖讗诇讜 讗转 讗讘讬讬 诪讬诐 诪讻讚讬 砖转讬讬转讜 砖讻讬讞讗 讜专驻讜讗转讜 诇讗 砖讻讬讞讗 诪"讟 讗讝讜诇 专讘谞谉 讘转专 专驻讜讗转讜 讜讗诪专讜 讻讚讬 诇砖讜祝 讘讛谉 讗转 讛拽讬诇讜专. 



讜讗讛讚专 讗讘讬讬 讘讚讙诇讬诇讗 砖谞讜. 讻诇讜诪专 诪讬 讙诇讬诇 砖讛谉 讬讚讜注讬谉 砖诪讜注讬诇讬谉 诇注讬谉 讘拽讬诇讜专 砖讛谉 讻诪讬 讚拽诇讬诐 砖讛谉 讬讚讜注讬谉 砖诪讜注讬诇讬谉 诇讬专讜拽讛. 讗讘诇 诪讬诐 讚注诇诪讗 讘专讘讬注讬转. 专讘讗 讗诪专 讗驻讬' 转讬诪讗 诪讬诐 砖讘砖讗专 诪拽讜诪讜' 砖讬注讜专谉 讻讚讬 诇砖讜祝 讘讛谉 讗转 讛拽讬诇讜专 讻讚砖诪讜讗诇 讚讗诪专 砖诪讜讗诇 讻讜诇讛讜 砖拽讬讬谞讬 诪注诇讜 讜住注讚讬 讘专 诪谉 诪讬讗 讚诪注诇讜 讜讙专讚讬. 讜讻谉 转讜专祝 讛讚讘专讬诐 砖讗讬谉 讛诪讬诐 住讜注讚讬谉 讻诪讬谞讬 诪讗讻诇. 讗诇讗 注讬拽专 砖转讬讬转谉 讻注讬谉 专驻讜讗讛 讛讬讗. 诇驻讬讻讱 砖讬注讜专谉 讻专驻讜讗讛:
讚诐 讘专讘讬注讬转 讜讚诐 砖诇 讚讜讻讬驻转 讚讗 转专谞讙讜诇讗 讘专讗. 讗讜 砖诇 注讟诇祝 讻讚讬 诇讻讞讜诇 注讬谉 讗讞转 讘专拽讬转. 讻讗讜转讛 砖砖谞讬谞讜 讛砖讜讻专 讗转 讛讞诪讜' 讜讛讘专讬拽'. [诇讬讗专讜讚] 讞讜讜专讜讜专 砖诪诇讘讬谉 砖讞讜专 砖讘注讬谉 讻专讜砖转讬谞讗. 转专谞讙讜诇讗 讚讘讬转讗 讜讬"讗 讗诇讻驻讗砖 讜讚诪讛 诪讜注讬诇 诇讻讗讘 砖讘转讜讱 注讬谉. 讜讚诐 讚讜讻讬驻转 诪讜注讬诇 诇讻讗讘 砖诪讞讜抓 诇注讬谉:




转谞讗 讘诪讛 讚讘专讬诐 讗诪讜专讬诐 讘诪讜爪讬讗 砖讛讜爪讬讗 讚讘专 砖诇讗 拽讚诐 讜讛爪谞讬注讜. 砖讛讜讗 爪专讬讱 诇砖讬注讜专讬谉 讛诇诇讜. 讗讘诇 讛爪谞讬注 讚讘专 讘讞讜诇 诇爪讜专讻讜 讜讛讜爪讬讗讜 讘砖讘转 讞讬讬讘 注诇讬讜 讘讻诇 砖讛讜讗. 专"砖 讗讜诪专 讻诇 讛砖讬注讜专讬谉 讛诇诇讜 诇讗 谞讗诪专讜 讗诇讗 诇诪爪谞讬注讬讛谉 砖讗诐 讛爪谞讬注 讘讞讜诇 讘砖讬注讜专讬谉 讛诇诇讜 讜讛讜爪讬讗讜 讘砖讘转 讞讬讬讘. 讗讘诇 讗诐 讛讜爪讬讗 讻诇讜诐 诪谉 讻诇 讗诇讜 讘讬谉 讬讬谉 讘讬谉 讞诇讘 讘讬谉 讚讘砖 讜讘讬谉 诪讬诐 砖诇讗 拽讚诐 讜讛爪谞讬注讜 讗讬谞讜 讞讬讬讘 讗诇讗 注诇 专讘讬注讬转. 讜讗拽砖讬' 讗诪专 诪专 专' 砖诪注讜谉 讗讜诪专 讘讚"讗 讘诪爪谞讬注. 讗讘诇 讘诪讜爪讬讗 讗讬谞讜 讞讬讬讘 讗诇讗 讘专讘讬注讬'. 讜讗诪专讬谞谉 讜讻讬 诪讗讞专 砖讛爪谞讬注讜 诇爪专讻讜 讛讬讗讱 讗讬谞讜 讞讬讬讘 讗诇讗 注诇 讛讜爪讗转讜. 驻讬' 讘讻诇 砖讛讜讗. 讜讛讬讗讱 爪专讬讱 砖讬注讜专. 驻讬' 讛诪讜爪讬讗 讬讬谉 讻讜'. 讜讗讜拽讬诪谞讗 诇讚专' 砖诪注讜谉 讘转诇诪讬讚 砖讗诪专 诇讜 专讘讜 诇讱 讜驻谞讛 诇讬 诪拽讜诐 诇住注讜讚讛 讜讛诇讱 讜驻讬谞讛 讻诇 诪讛 砖讛讬讛 砖诐 讜讛爪谞讬注讜 讜讘讗 专讘讜 讘砖讘转 讜讛讜爪讬讗 讻诇 诪讛 砖讛爪谞讬注 诇讜 转诇诪讬讚讜. 讗诐 讛讜爪讬讗 讛专讘 讚讘专 砖讛讜讗 讞砖讜讘 诇讻诇 讻砖讬注讜专讬谉 讛诇诇讜 讛专讬 讛讜讗 讞讬讬讘. 讜讗诐 讛讜爪讬讗 讛专讘 讚讘专 砖讗讬谞讜 讞砖讜讘 诇讻诇 讜驻讬讞转 诪谉 讛砖讬注讜专讬谉 讛诇诇讜 讗讬诇讜 讛讜讗 讘注爪诪讜 讛爪谞讬注谉 讞讬讬讘 注诇讬讜 讘讻诇 砖讛讜讗. 讗讘诇 转诇诪讬讚讜 讛爪谞讬注讜 讜驻讬讞转 讛讜讗 诪谉 讛砖讬注讜专讬谉 讛诇诇讜 诪讜爪讬讗讜 驻讟讜专 讜讗诐 讛讜爪讬讗 诪谉 讛诪砖拽讬谉 诪讛 砖诇讗 讛讜爪谞注 讗讬谞讜 讞讬讬讘 讗诇讗 讘专讘讬注讬转 砖谞诪爪讗讜 讚讘专讬 专"砖 砖讗诪专 诇讗 谞讗诪专讜 讻诇 讛砖讬注讜专讬谉 讛诇诇讜 讗诇讗 诇诪爪谞讬注讬讛谉 诇诪讬 砖讛爪谞讬注诐 诇讜. (砖诪砖讜) 讜讬砖 砖诪驻专砖讬谉 砖诪讜注讛 讝讜 驻讬' 讗讞专 讚讛讻讬谉 拽讗诪专 专"砖 诇讗 谞讗诪专讜 讻诇 讛砖讬注讜专讬谉 讛诇诇讜 讗诇讗 诇注谞讬谉 讛爪谞注讛. 讜诇讗 住诇拽讗. 讜讬砖 砖讙讜专住讬谉 砖讬讟讛 讝讜 讚讗讘讬讬 讗专讬砖讗 讚讘专讬讬转讗. 



讘讚"讗 讘诪讜爪讬讗 讗讘诇 讘诪爪谞讬注 讻诇 砖讛讜讗. 讜诪拽砖讬' 讛讻讬 讗讟讜 诪讜爪讬讗 诇讗讜 诪爪谞讬注 讛讜讗. 讜诪驻专拽讬' 驻讬专讜拽 讚讗讘讬讬 讜讗谞讞谞讗 诇讗 拽讗 住诇拽讗 诇谞讗 讛讻讬 讜讻诇讬砖谞讗 讚驻专讬砖谞讗 讚讜讜拽讗. 驻讬 讻讜砖 拽讜专讬谉 讗讜转讜 讘诇' 讗专诪讬 专讬砖 驻讬诇讻讗 讜讘诇砖讜谉 讬砖诪注讗诇 驻诇讻讛. 砖注讜砖讬谉 注诇 驻讬 讛讻讜砖 讻诪讜 讻讚讜专 讗爪诇 讛爪讬谞讜专讛 讻讚讬 砖讬讻讘讚 讛讻讜砖 讜讬住讜讘 讜讬砖 注讜砖讬诐 讗讜转讜 诪谉 讛注爪诐 讜讬砖 注讜砖讬诐 讗讜转讜 诪谉 讛注抓. 讜讬砖 砖注讜砖讬谉 讗讜转讜 诪谉 讛讟讬讟. 讜诪拽砖讬' 讻讬 诪讻讚讬 砖讬注讜专 讟讬讟 讻讚讬 诇注砖讜转 驻讬 讻讜砖 诇诪讛 讛讜爪专讻讜 砖讬注讜专 砖讜驻讻讬谉 专讘讬注讬转 讻讚讬 诇讙讘诇 讘讛 讗转 讛讟讬讟. 讜讛诇讗 讟讬讟 砖诇 驻讬 讻讜砖 诪转讙讘诇 讘驻讞讜转 诪专讘讬注讬转. 讜讛砖讘谞讜 讗诐 讛讟讬讟 诪讙讜讘诇 讜注讜诪讚 住讙讬 讘讝讛 讛砖讬注讜专. 讜讗诐 爪专讬讱 诇讙讘诇讜 讗讬谉 讗讚诐 讟讜专讞 诇讙讘诇 讟讬讟 诇注砖讜转 驻讬 讻讜砖:




诪转谞讬' 谞讬讬专 讻讚讬 诇讻转讜讘 注诇讬讜 拽砖专 诪讜讻住讬谉 [讻讜'].





专诪讘"谉

讗诪专 讗讘讬讬 讘讙诇讬诇讗 砖谞讜. 驻专"讞 讝"诇 诪讬 讙诇讬诇 讬讚讜注讬谉 讛谉 砖诪讜注诇讬谉 诇注讬谉 讻拽讬诇讜专 讗讘诇 诪讬讗 讚注诇诪讗 讘专讘讬注讬转 讻砖转讬讛 驻讬' 诇驻讬专讜砖讜 砖诪讗讞专 砖讛谉 讬讚讜注讬谉 诇专驻讜讗讛 讜讘讻"诪 诪转专驻讗讬谉 诪讛谉 专驻讜讗转谉 诪爪讜讬' 讘讻"诪 讻砖转讬讬转谉 讘诪拽讜诪谉 讜讬讜转专 讜讚讗诪专讬' 谞诪讬 讚砖诪讜讗诇 讚讗诪专 讻诇 砖拽讬讬谞讜 诪住讜 讜诪讟诇诇讬 诇讘专 诪诪讬讗 专"讞 讝"诇 讙专讬住 讘讛 诪住讜 讜诪爪注专讬 讘专 诪诪讬讗 讚诪住讜 讜诇讗 诪爪注专讬 讜驻讬' 砖讛诪讬诐 讻讜诇谉 讗驻讬' 砖转讬讬转谉 诇专驻讜讗讛 讛讬讗 讜讻讬讜谉 讚注讬拽专 砖转讬讬转谉 诇专驻讜讗讛 砖注讜专谉 讘专驻讜讗讛 驻讬' 诇驻讬' 讗注"驻 砖讛砖转讬讬' 讗讬谞讛 讗诇讗 讘专讘讬注讬转 讻讬讜谉 砖讛讜讗 注讜砖讛 专驻讜讗讛 讜驻注诪讬诐 砖注讜砖讬谉 诪讛谉 专驻讜讗讛 诇拽讬诇讜专 专驻讜讗转谉 砖讻讬讞讗 讜讛讜诇讻讬谉 讗讞专 专驻讜讗' 拽讟谞讛 砖诇讛谉 诇讞讜诪专讗 砖讛讜讗 专驻讜讗讜转 讛拽讬诇讜专. 讜诇驻讬 讛驻讬' 讛讝讛 专讗讜讬 诇驻专砖 讻诇 砖拽讬讬谞讜 讻讙讜谉 讛注砖讜讬讬谉 诇专驻讜讗' 讻讙讜谉 讗住驻专讙讜住 讜讞讘专讬讜. 讜讬砖 诇讚拽讚拽 讗讞专 驻讬' 砖诇 专砖"讬 讝"诇 讚讛讜讗讬诇 讜砖转讬讬转谉 砖讻讬讞讗 讜专驻讜讗转谉 诇讗 砖讻讬讞讗 讗注"驻 砖讛讜讗 专驻讜讗讛 讟讜讘讛 诇注讬谉 讬讜转专 诪讻诇 讛拽讬诇讜专讬谉 讘转专 砖转讬' 讛讜"诇 诇诪讬讝诇 讜讬砖 诇驻专砖 讚诪注讬拽专讗 讻讬 讗诪专讬' 专驻讜讗转谉 诇讗 砖讻讬讞讗 诪砖讜诐 讚讗讬讻讗 砖拽讬讬谞讜 讗讞专讬谞讗 讚诪住讜 讘讛讜 讜注讚讬驻讬 诪诪讬讗 拽讗诪专讬' 讜讛砖转讗 诪转专抓 专驻讜讗转讜 谞诪讬 砖讻讬讞讗 讚讛讗 诪讬讗 注讚讬驻讗 诪讻讜诇讛讜 砖拽讬讬谞讜 讜讗注"讙 讚砖转讬讬转谉 砖讻讬讞' 讟驻讬 讚砖讻讬讞' 讜砖讻讬转讗 讗讝讬诇 专讘谞谉 诇讞讜诪专讗 讗注"讙 讚诇讗 砖讻讬讞讗 讻讜诇讬 讛讗讬:





讗讟讜 诪爪谞讬注 诇讗讜 诪讜爪讬讗 讛讜讗. 谞专讗讛 砖讻讱 驻讬专讜砖讜 讛讜诇"诇 讘讚"讗 讻砖讗专 讻诇 讗讚诐 讗讘诇 讛诪爪谞讬注讜 讘讻诇 砖讛讜讗 诪讚拽讗诪专 讘诪讜爪讬讗 诪砖诪注 讚诪爪谞讬注 诇讗讜 诪讜爪讬讗 讛讜讗 讜讗诇讜诪讬 讗诇讬' 诇拽讜砖讬' 讚讛讜"诇 诇诪讬讚拽 讗讟专 (讗讞专 砖诇讗 讛爪谞讬注讜) [诪爪谞讬注 砖诇讗 讛讜爪讬讗讜] 诪讬 诪讞讬讬讘 讘诪砖讛讜:





讗诪专 讗讘讬讬 讛讻讗 讘诪讗讬 注住拽讬谞谉 讘转诇诪讬讚. 讜讛"拽 讘诪讛 讚讘专讬' 讗诪讜专讬诐 讘诪讜爪讬讗 砖讗讬谞讜 诪讞砖讘 讻诇诇 讗诇讗 诇讛讜爪讗讛 砖谞爪讟讜讛 注诇讬' 讗讘诇 讘诪爪谞讬注讜 专讘讜 讞讬讬讘 讝讛 讘诪讞砖讘转讜 砖诇 专讘讜 诇驻讬 砖讚注转讜 转诇讜讬 讘讚注转 专讘讜 讜讗诇讜 转谞讗 讘诪讛 讚讘专讬' 讗诪讜专讬诐 讘砖讗专 讻诇 讗讚诐 讗讘诇 讘诪爪谞讬注 讻诇 砖讛讜讗 讛讬讬转讬 讗讜诪专 砖讗讬谉 砖讜诐 讗讚诐 诪转讞讬讬讘 讘讻"砖 讗讗"讻 (讛诪爪谞讬注讜) [讛爪谞讬注讜] 讛讜讗 注爪诪讜 讜诇驻讬讻讱 砖谞讛 讘讚"讗 讘诪讜爪讬讗 讻诇讜诪专 讗讚诐 砖讗讬谞讜 诪转讻讜讬谉 讗诇讗 诇讛讜爪讗讛 讘诇讘讚 讜讗讬谞讜 讬讜讚注 讞砖讬讘讜转讜 砖诇 讚讘专 讜讗诐 讛讜讗 诪讜爪谞注 讞讬讬讘. 讜诪谞讬, 专"砖 讛讗 驻诇讬讙 注诇讬' 讜讗诇讜 专砖讘"讗 讘诇讗 专讘讜 谞诪讬 诪讞讬讬讘 讝讛 讘诪讞砖讘转讜 砖诇 讝讛, [讗诇讗 讻转"拽]. 讜专砖"讬 讝"诇 诪讜拽讬 诇讛 讻专砖讘"讗, 讜讗讬谞讜 诪讞讜讜专 讚讗讬讛讜 诇讻诇 讗讚诐 诪讞讬讬讘 讘讝讛 讘诪讞砖讘转讜 砖诇 讝讛 讜诇讗 讛讬讛 爪专讬讱 诇讗讜拽诪讬 讘转诇诪讬讚 砖讗"诇 专讘讜 讜讻讜诇讛 讗讜拽讬诪转讗 讚讗讘讬讬 讜注讜讚 诇诪讛 诇讬 诇讚讜讞拽讛 讜诇讗讜拽诪讬 讻讬讞讬讚讗讛 讛"谞 讛讜讬 讬讻讜诇 诇诪讬诪专讗 诇驻讬 驻讬专讜砖讜 讛讻讬 讘讚"讗 讘诪讜爪讬讗 砖诇讗 讛爪谞讬注讜 讗讘诇 讛爪谞讬注讜 讻"砖 讜讗讬 诪砖讜诐 讚讘专讬砖讗 讗讬讬专讬 专砖讘"讗 讗讚专讘讛 诪砖诪注 讚专讘谞谉 讛讜讗 讚拽转谞讬 专讬砖讗 住转诐 讚诐 讜讻诇 诪讬谞讬 诪砖拽讬谉 讘专讘讬注讬' 讜讛讱 住讬驻讗 诇讗讜 讘转专 专砖讘"讗 讙专讬专讗 讚谞讬诪讗 讻讜诇讛 诪讬诇转讗 讚讬讚讬讛 讛讜讗 讗诇讗 住讬讬诪讜 专砖讘"讗 讜专砖讘"讙 诪讬诇转讬讬讛讜 讜讗转讗谉 诇转"拽 讜注讜讚 讚讗讬 讛讜讬 讗驻砖专 诇诪讬诪专 讚讛"拽 讘讚"讗 讘诪讜爪讬讗 讚讘专 砖诇讗 讛爪谞讬注讜 讜讻讜' 讜讻专讘谞谉 诇讗 讛讜讬 诪拽砖讬 讘讙诪' 讗讟讜 诪爪谞讬注 诇讗讜 诪讜爪讬讗 讛讜讗 讚驻砖讬讟讗 诇谉 讚讗讬讻讗 讞讬诇讜拽 讘讬谉 诪讜爪讬讗 砖讗讬谞讜 诪爪谞讬注 诇诪爪谞讬注 讚讛讗 讗讬驻诇讙讬 讘讛 讘诪转谞讬'. 讜讗讬转讗 谞诪讬 讘驻' 讻诇诇 讙讚讜诇 讜讻诇讬砖谞讗 讚讘专讬讬转讗 诇讗 诪砖谞讬 诪讬讚讬 讗诇讗 砖"诪 讚诇讬砖谞讗 讚讘专讬讬转讗 诇讗 讚讬讬拽讬' 诇讬' 讻讚驻专讬砖':





诪转谞讬': 谞讬讬专 讻讚讬 诇讻转讜讘 拽砖专 砖诇 诪讜讻住讬谉 讜讛诪讜爪讬讗 拽砖专 诪讜讻住讬谉 讞讬讬讘. 讬砖 诇驻专砖 讚住讚"讗 讚讛诪讜爪讬讗 拽砖专 诪讜讻住讬谉 驻讟讜专 讜讛诪讜爪讬讗 谞讬讬专 讻讚讬 诇讻转讜讘 注诇讬讜 拽砖专 诪讜讻住讬谉 诇讗 谞转讞讬讬讘 讘砖讘讬诇 砖讛讜讗 诪讬讜讞讚 诇讻讱 砖讛专讬 讗驻讬' 讘拽砖专 注爪诪讜 驻讟讜专 讗诇讗 诪驻谞讬 砖讛讜讗 砖讬注讜专 诇讻转讜讘 注诇讬讜 砖转讬 讗讜转讬讜转 讚讬讚谉 砖讛讜讗 砖诐 诪砖诪注讜谉 讜讘讬转 讗讞讬讝讛 砖讛讜讗 拽砖专 诪讜讻住讬谉 诇驻讬讻讱 讞讝专 讜砖谞讛 砖讛诪讜爪讬讗 拽砖专 诪讜讻住讬谉 讞讬讬讘 砖讛讜讗 讚讘专 转砖讜讘 讘注爪诪讜. 讜讬砖 诇驻专砖 讜讛诪讜爪讬讗 拽砖专 诪讜讻住讬谉 讞讬讬讘 讗驻讬' 诇讗讞专 砖讛专讗讛讜 诇诪讜讻住, 讜住转诪讗 讻专' 讬讛讜讚讛:





讛诪讗讬专讬

讛诪讜爪讬讗 讟讬讟 砖讬注讜专讜 讘讻讚讬 诇注砖讜转 驻讬 讻讜砖 专"诇 诇住转讜诐 驻讬 讛讻讜砖 讛谞拽专讗 讜讜讬专讟"讬诇 砖专讙讬诇讬谉 讘讻讱 诪爪讚 砖讛讜讗 诪转专讞讘 讬讜转专 诪讚讗讬 讜住讜转诪讬谉 讗讜转讜 讘讟讬讟 讜转讜讞讘讬谉 讛注抓 讛讗专讜讱 砖讟讜讜讬谉 讘讜 诇转讜讱 讛讟讬讟 讜讛讜诇诪讜 砖诐 讘砖讬注讜专讜 讜讛讟讬讟 谞砖讗专 住讘讬' 讛谞拽讘 讜谞砖讗专 砖诐 讛注抓 讛诇讜诐 讘诪讚转讜 讜讬砖 讙讜专住讬谉 驻讬 讛讻讜专 讜讬专讗讛 诇驻专砖 讻谉 讘讻讚讬 诇讞讚砖 驻讬 讛讻讜专 砖讛驻转讬诇讛 讬讜爪讗讛 讚专讱 讘讜 讜讬"诪 诇注砖讜转 诪诪谞讜 谞专 拽讟谉 讛专讗讜讬 诇爪专讜祝 讘讜 讛谞讞砖转 讜讬"诪 诇住转讜诐 讘讜 谞拽讘 砖谞讜转谞讬谉 讛诪驻讜讞 诇转讜讻讜 讜诪讚讘讬拽讬谉 讗讜转讜 讘讟讬讟 讻讚讬 诇讛讻谞讬住讜 讘讚讜讞拽 诇讛注诪讬讚讜 讛诇讜诐 诇砖诐 讜诪诇转 诇注砖讜转 诇驻讬' 讝讛 讜诇驻讬' 专讗砖讜谉 讘讬讗讜专讛 诇住转讜诐 讜注"讚 诪讛 砖讗诪专讜 讘驻专拽 讝讛 讘讝驻转 讜讙驻专讬转 讻讚讬 诇注砖讜转 讘讜 谞拽讘 讜砖诪讗 转讗诪专 讗讞专 砖讛讟讬讟 专讗讜讬 诇砖讬注讜专 诪讜注讟 讻讝讛 讛讬讗讱 砖讬注专讜 讘砖讜驻讻讬谉 砖讞讬讜讘 讛讜爪讗转诐 诪驻谞讬 砖专讗讜讬讜转 诇讙讘诇 讗转 讛讟讬讟 诇专讘讬注讬转 讜讛讬讛 诇谞讜 诇砖注专 讘讛谉 讻诇 砖讬讻讜诇 诇讙讘诇 讘讛谉 讘讻讚讬 诇注砖讜转 驻讬 讻讜砖 讛讜讗讬诇 讜讻诇 注爪诪谉 讗讬谉 讞讬讜讘谉 讗诇讗 诪驻谞讬 砖专讗讜讬讜转 诇讙讘诇 讘讛谉 讗转 讛讟讬讟 讗讬谞讜 讻谉 砖讻诇 砖诇讗 谞转讙讘诇 讗讬谉 讗讚诐 讟讜专讞 诇讙讘诇 诪转讞诇讛 诇注砖讜转 驻讬 讻讜砖 讗讘诇 讻诇 砖谞转讙讘诇 讗讚诐 诪讜爪讬讗讜 诇讻讱:



讜诪讛 砖谞讗诪专 讘住讜讙讬讗 讝讜 讗讟讜 诪爪谞讬注 诇讗讜 诪讜爪讬讗 讛讜讗 讜转讬专爪讜讛 讘转诇诪讬讚 砖讗诪专 诇讜 专讘讜 讜讻讜' 讜讗注"驻 砖讗讬谞讛 爪专讬讻讛 诇谞讜 诇注谞讬谉 驻住拽 讻讱 驻讬专讜砖讛 砖讗诪专 转讞诇讛 讘讚"讗 讘诪讜爪讬讗 讗讘诇 诪爪谞讬注 讗讬谞讜 爪专讬讱 砖讬注讜专 讗诇讗 砖讬注讜专讜 讘讻诇 砖讛讜讗 讛讜讗讬诇 讜讛讞砖讬讘讜 讘讛爪谞注转讜 讜讛讬讛 讛诪拽砖讛 住讘讜专 诪爪谞讬注 讘诇讗 讛讜爪讗讛 讜砖讗诇 讗讟讜 诪爪谞讬注 诇讗讜 诪讜爪讬讗 讛讜讗 讜讛讬讗讱 讬转讞讬讬讘 讘讛爪谞注转讜 讘诇讗 讛讜爪讗讛 讜讗"转 讘诪爪谞讬注 讜讛讜爪讬讗讜 拽讗诪专 讛讬讛 诇讜 诇讛讝讻讬专 讻谉 讜讻讚转谞谉 讛诪爪谞讬注 诇讝专注 讜诇讚讜讙诪讗 讜诇专驻讜讗讛 讜讛讜爪讬讗讜 讞讬讬讘 讘讻诇 砖讛讜讗 讜转讬专抓 砖诇讗 专爪讛 诇砖谞讜转 讜讛讜爪讬讗讜 砖讬讛讗 讘诪砖诪注 砖讛诪爪谞讬注 注爪诪讜 讬讜爪讬讗 诪驻谞讬 砖专爪讛 诇讞讚砖 讘讜 讚讬谉 砖讬转讞讬讬讘 讘讜 讗祝 讘诇讗 讛爪谞注转讜 讜讛注诪讬讚讛 讘转诇诪讬讚 砖讗诪专 诇讜 专讘讜 诇讱 讜驻谞讛 诇讬 诪拽讜诐 诇住注讜讚讛 讜讛诇讱 讜驻讬谞讛 诇讜 讜专讘讜 诪诇拽讟 诪讛 砖讛讜讗 诪驻谞讛 讜诪爪谞讬注 讜讗讞"讻 讛讜爪讬讗 讝讛 讛转诇诪讬讚 诪讛 砖专讘讜 讛爪谞讬注 讜讗诪专 诪讬讚讬 讚讞砖讬讘 诇讻诇 讞讬讬讘 讗祝 讘诇讗 讛爪谞注转 专讘讜 讜讛讜讗 砖讗诪专 讘讚"讗 讘诪讜爪讬讗 讻诇讜诪专 讘诇讗 讛爪谞注讛 砖讗讬 讗转讛 讬讻讜诇 诇讬诇讱 讘讛 讗诇讗 讘砖讬注讜专讛 讗讘诇 讻诇 砖讬砖 砖诐 讛爪谞注讛 讗驻讬' 诇讗 讛讬讛 讛讜讗 讛诪爪谞讬注 讗诇讗 专讘讜 讞讬讬讘 讛讜讗 讘讻诇 砖讛讜讗 讻诪爪谞讬注 注爪诪讜 讜诇讗 砖讬讛讗 住讘讜专 讻专' 砖诪注讜谉 砖讗诪专 谞转讞讬讬讘 讝讛 讘诪讞砖讘转讜 砖诇 讝讛 砖讗讬谉 讘砖讗专 讘谞讬 讗讚诐 讻谉 讗诇讗 讘转诇诪讬讚 砖讛讜讗 谞讙专专 讗讞专 讚注转 专讘讜 讜诪讞砖讬讘讛 讘讚注转讜 讘讛爪谞注转 专讘讜 讜讝讛讜 砖讗诪专 讗讘诇 讘诪爪谞讬注 讞讬讬讘 讘讻诇 砖讛讜讗 讗祝 讝讛 砖讗讬谞讜 诪爪谞讬注 讜谞诪爪讗讜 砖诇砖 诪讞诇讜拽讜转 讘讚讘专 砖专' 砖诪注讜谉 住讜讘专 砖讗祝 讘砖讗专 讘谞讬 讗讚诐 讗讜诪专讬诐 谞转讞讬讬讘 讝讛 讘诪讞砖讘转讜 砖诇 讝讛 讜转谞讗 砖诇 住讜讙讬讗 讝讜 住讜讘专 砖砖讗专 讘谞讬 讗讚诐 驻讟讜专讬谉 讗讘诇 转诇诪讬讚 讗爪诇 讛专讘 讜砖专讗讛 讗讜 讬讚注 讘讛爪讬注转 专讘讜 讞讬讬讘 讜转谞讗 砖诇 驻专拽 讛诪爪谞讬注 砖讛讝讻讬专讜 讘讛 讜讛讜爪讬讗讜 诪砖诪注 讚讜拽讗 讻砖讛讜爪讬讗讜 讛诪爪谞讬注 住讜讘专 砖讗祝 转诇诪讬讚 讗爪诇 讛专讘 驻讟讜专 讜讻谉 讛诇讻讛 讜诇注讜诇诐 讗讬谉 砖讜诐 讗讚诐 诪转讞讬讬讘 讘讛爪谞注转 讗讞专 讜讬砖 讘住讜讙讬讗 讝讜 讛专讘讛 驻讬专讜砖讬' 诇讘注诇讬 讛讞讘讜专讬诐 讜讛驻讬专讜砖讬诐 讗讬砖 注诇 诪拽讜诪讜:



讛诪砖谞讛 讛砖谞讬讛 讛诪讜爪讬讗 讞讘诇 讻讚讬 诇注砖讜转 讗讜讝谉 诇拽驻讛 讙诪讬 讻讚讬 诇注砖讜转 转诇讗讬 诇谞驻讛 讜诇讻讘专讛 专' 讬讛讜讚讛 讗讜诪' 讻讚讬 诇讬讟讜诇 诪诪谞讜 诪讚转 诪谞注诇 诇拽讟谉 谞讬讬专 讻讚讬 诇讻转讜讘 注诇讬讜 拽砖专 诪讜讻住讬谉 讛诪讜爪讬讗 拽砖专 诪讜讻住讬谉 讞讬讬讘 谞讬讬专 诪讞讜拽 讻讚讬 诇讻专讜讱 讘讜 驻讬 爪诇讜讞讬转 拽讟谞讛 砖诇 驻讜诇讬讟讜谉 讗诪专 讛专"诐 驻讬' 讙诪讬 讛讜讗 讛讙讜诪讗 讜讘注讘专讬 转讬讘转 讙诪讗 转诇讗讬 讻诪讜 讘讬转 讬讚 砖讬转诇讛 诪诪谞讜 讜谞驻讛 讬讚讜注讛 讜讛讬讗 讚拽转 讛谞拽讘讬诐 讜讻讘专讛 讛讬讗 砖谞拽讘讬讛 专讞讘讬诐 讬讜转专 讜拽砖专 诪讜讻住讬谉 讛讜讗 讛住讬诪谉 砖讻讜转讘讬谉 诇讜拽讞讬 讛诪注砖专 讜讘注诇讬 讛诪讻住 诇讛讜讚讬注 讻讬 讝讛 驻专注 诪讛 砖谞转讞讬讬讘 讜砖讬注讜专诐 砖转讬 讗讜转讬讜转 讜拽专讗 讗讜转讜 拽砖专 讻诪讜 砖拽讜专讗讬谉 讗谞砖讬 讚讜专谞讜 讛专砖诪讬诐 讜讛爪讜专讜转 砖诪讞砖讘讬谉 讘讛诐 讛驻谞拽住讬谉 注拽专 讗诇专讜"诪讬 讘诇砖讜谉 注专讘讬 讜讘诇砖讜谉 注讘专讬 拽砖专 讛专讜诪讬讬 讜谞讬讬专 讬讚讜注 讜谞讬讬专 驻住讜诇 砖讟专 砖诇 谞讬讬专 砖谞转讘讟诇 讜讗讬谉 诪讜爪讬讗讬谉 讘讜 讞讜讘 讜驻讜诇讬讟讜谉 诪专 讚专讜专 讜讛讜讗 讛诪讜住拽 讜讗讬谉 讛诇讻讛 讻专' 讬讛讜讚讛:



讗诪专 讛诪讗讬专讬 讛诪砖谞讛 讛砖谞讬讛 讜讛讜讗 诪注谞讬谉 砖讛讝讻专谞讜 讘砖诇驻谞讬讛 讛诪讜爪讬讗 讞讘诇 砖讬注讜专讜 讻讚讬 诇注砖讜转 讗讝谉 诇拽讜驻讛 诇讗讞讜讝 讗讜转讛 讘讜 讙诪讬 讻讚讬 诇注砖讜转 转诇讗讬 诇谞驻讛 讜讻讘专讛 专"诇 诇转诇讜转讜 讘讜 讜讛讜讗 砖讬注讜专 诪讜注讟 诪注砖讬讬转 讗讝谉 诇拽讜驻讛 注讚 砖砖讗诇讜 讘讙诪' 砖讗祝 讘讞讘诇 谞砖注专 讘转诇讗讬 诇谞驻讛 讜讻讘专讛 诇讞讜诪专讗 讜转讬专抓 讻讬讜谉 讚讞讚讬拽 讘诪谞讗 诇讗 注讘讚讬 讗讬谞砖讬 讻诇讜诪专 砖讛讞讘诇 讗讜讻诇 讛注抓 讜诪转讜讱 讻讱 谞讝讛专讬诐 砖诇讗 诇注砖讜转 诪诪谞讜 转诇讗讬 诇讻诇讬 注抓 讛讚拽讬' 讻讙讜谉 谞驻讛 讜讻讘专讛 讗诇讗 诇拽讜驻' 砖诪注砖讬讛 专讻讬谉 砖谞注砖讬' 诪诇讜诇讘讬 转诪专讬诐 讜讗讬谉 讛讞讘诇 讗讜讻诇转谉 讗讘诇 讛讙诪讬 注讜砖讬谉 诪诪谞讜 转诇讗讬 诇谞驻讛 讜讻讘专讛 砖讛诐 拽诇讬诐 讜讚讘专 诪讜注讟 住讜讘诇诐:



专' 讬讛讜讚讛 诪讞诪讬专 讘砖谞讬讛诐 诇讜诪专 砖砖讬注讜专谉 讻讚讬 诇讬讟讜诇 诪诪谞讜 诪讚转 诪谞注诇 拽讟谉 诇讛专讗讜转讜 诇讗讜诪谉 诇讜诪专 讻讝讛 讗谞讬 爪专讬讱 讜讬"讗 诇拽砖讜专 讟专住讬讜转讬讜 讝讜 讘讝讜 砖诇讗 讬砖诪讟 讛诪谞注诇 诪专讙诇讜 讜讛诇讻讛 讻讞讻诪讬诐:



谞讬讬专 讻讚讬 诇讻转讜讘 注诇讬讜 拽砖专 砖诇 诪讜讻住讬诐 讜讛讜讗 砖讚专讱 讛诪讜讻住讬诐 诇讛讬讜转 讗讞讚 注讜诪讚 讘诪拽讜诐 讗讞讚 拽专讜讘 讬注讬专 讜讗讞讚 注讜诪讚 讘专讞讜拽 砖讗诐 注讘专 讛讛讜诇讱 注诇 讛诪讻住 讜诇讗 驻专注讜 讘诪拽讜诪讜 讬讛讗 讝讛 讞讜讝专 讜讙讜讘讛讜 讜诪转讜讱 讻讱 讻砖讝讛 驻讜专注讜 诇专讗砖讜谉 讘诪拽讜诪讜 谞讜转谉 诇讜 住讬诪谉 砖讬专讗讛讜 诇砖谞讬 讜讛讬讛 讛诪谞讛讙 讗爪诇诐 砖讛讬讛 讻讜转讘 诇讜 砖转讬 讗讜转讬讜转 讙讚讜诇讜转 讬讜转专 诪砖诇谞讜 注诇 讛谞讬讬专 讜讛讜讗 讻砖讬注讜专 砖转讬 讗讜转讬讜转 砖诇谞讜 注诐 讘讬转 讗讞讬讝讛 砖诇讛诐 专"诇 讛讙诇讬讜谉 讜讛讜讗 讛谞拽专讗 讘住讜讙讬讗 讝讜 讙诐 讻谉 诇讜讘谉 讜诇驻讬讻讱 砖讬注专讜 讘讛讜爪讗转讜 讻砖讬注讜专 讝讛:





转讜住驻讜转 专讬"讚

专' 砖诪注讜谉 讗讜诪专 讘讚"讗 讘诪爪谞讬注 讗讘诇 讘诪讜爪讬讗 讗讬谞讜 讞讬讬讘 讗诇讗 讘专讘讬注讬转 驻讬' 讻讚转谞讬 讘诪转谞讬' 专"砖 讗讜诪专 讻讜诇谉 讘专讘讬注讬转. 讬专讜砖诇诪讬 诪砖讬讘讬谉 讞讻诪讬诐 诇专"砖 讗驻砖专 诇讜诪专 讚讘砖 讘专讘讬注讬转 讜讞讜诪抓 讘专讘讬注讬转 讜讛讗讬 诪转讬讘 诇讜谉 讻诪讛 讚讗讬转 诇讻讜谉 讻诇 讛讗讜讻诇讬谉 诪爪讟专驻讬谉 诇讙专讜讙专转 讗讜祝 讗讻讗 讗讬转 诇讬 讻诇 讛诪砖拽讬谉 诪爪讟专驻讬谉 讘专讘讬注讬转:





谞讬讬专 讻讚讬 诇讻转讜讘 注诇讬讜 拽砖专 砖诇 诪讜讻住讬谉 讛诪讜爪讬讗 拽砖专 砖诇 诪讜讻住讬谉 讞讬讬讘. 讬砖 诇转诪讜讛 讛砖转讗 谞讬讬专 讞诇拽 讻砖讬注讜专 诇讻转讜讘 拽砖专 砖诇 诪讜讻住讬谉 讞砖讬讘' 拽砖专 注爪诪讜 诇讗 讻"砖 讬讬砖 诇讜诪专 讚讛诪讜爪讬讗 拽砖专 砖诇 诪讜讻住讬谉 讗注"驻 砖讛专讗讛讜 诇诪讬讻住 讞讬讬讘 讜讗转讬讗 住转诐 诪转谞讬' 讻专' 讬讛讜讚讗 讚诇拽诪谉 讜专讬讘"诐 讝爪讜拽"诇 驻讬专砖 讛诪讜爪讬讗 拽砖专 诪讜讻住讬谉 诪讻诇 讚讘专 砖谞注砖讛 讘讬谉 诪注讜专 讘讬谉 诪拽诇祝 讗注"驻 砖拽诇祝 爪专讬讱 砖讬注讜专 讙讚讜诇 诪讝讛 讻讚诇拽诪谉 讻讬讜谉 砖谞注砖讛 注诇讬讜 拽砖专 讞砖讜讘 讛讜讗 讜讬驻讛 驻讬专砖:





诪讛专砖"讗 - 讞讬讚讜砖讬 讛诇讻讜转

讙诪专讗 讞诇讘 讗讻讬诇转讜 砖讻讬讞讗 专驻讜讗转讜 诇讗 砖讻讬讞讗 讻讜' 讬砖 诇讚拽讚拽 诇驻讬 讛驻讬' 砖讻转讘讜 讛转讜住' 讘诪转谞讬' 讚讻讚讬 讙诪讬注讛 讛讬讬谞讜 讚讜拽讗 讘诪驻专砖 讘讛讚讬讗 诇砖转讬讬讛 讗"讻 诪讗讬 讗讛谞讬 诇讬讛 讛讗 讚砖讻讬讞讗 讚讛讗 讚讜诪讬讗 讚讛讻讬 讘诪驻专砖 诇专驻讜讗讛 讚讗讝诇讬 谞诪讬 专讘谞谉 讘转专讬讛 讜讬"诇 讚谞"诪 讘诪驻专砖 讚诇讗 讛讜爪讬讗 诇讙讘讬谞讛 讜讗讬谞讜 诪驻专砖 诇讗 诇砖转讬讬讛 讜诇讗 诇专驻讜讗讛 讗讝诇讬谞谉 讘转专 砖转讬讬讛 讚砖讻讬讞讗 讟驻讬 讜拽"诇:


转讜住' 讘讚"讛 讗讟讜 诪爪谞讬注 讻讜' 讚讛"驻 讗讟讜 诪爪谞讬注 讻讜' 讚诪讚诇讗 拽转谞讬 讗讘诇 讛诪爪谞讬注 讻讜' 注讻"诇 讛讜爪专讻讜 诇驻专砖 讚讘专讬 讛诪拽砖讛 诇驻讬 驻讬专讜砖诐 讜诇讗 谞讬讞讗 诇讛讜 讻驻砖讟讬讛 讻驻专砖"讬 讚讗诇"讻 诇讗 讛讜讛 讗讬爪讟专讬讱 诇讬讛 诇讗讘讬讬 诇讛讜住讬祝 讘转讬专讜爪讜 讚讗讬讬专讬 讘转诇诪讬讚 讚讻"注 诪讜讚讜 讘讬讛 讗诇讗 讚讛讜"诪 诇讗讜拽诪讗 讻驻砖讟讬讛 讻砖讛讜爪讬讗讜 讛诪爪谞讬注 讙讜驻讬讛 讗讘诇 诇驻讬专砖"讬 谞讬讞讗 讻讬讜谉 讚讗转讗 讻专砖讘"讗 谞讬讞讗 诇讬讛 诇讗讜拽诪讗 讗祝 讘砖诇讗 讛讜爪讬讗讜 讛诪爪谞讬注 讻讬讜谉 讚讗砖讻讞谉 讘讛讚讬讗 讚专砖讘"讗 住讘专 讛讻讬 讜拽"诇:





诪讛专"诐

讘讙诪' 讘讙诇讬诇讗 砖谞讜 讜讻讜' 注讬讬谉 诇注讬诇 讘驻专拽 讻讬专讛 (砖讘转 讚祝 诪"讝) 讘转讜住' 讚"讛 讘讙诇讬诇讗 砖谞讜 讜讻讜' 讚驻讬专砖讜 砖诐 讛转讜住' 讛讗 讚砖诪注转讬谉 讚诇讗 讻驻讬专砖"讬:


讗诪专 诪专 诪讜讚讬诐 讞讻诪讬诐 诇专"砖 讜讻讜' 讻爪"诇:


讘专砖"讬 讚"讛 讜诪讟诇诇讬 讜讻讜' 讜谞讙诇讚讬谉 讻诪讬谉 讚讘拽 讜讻讜' 讻爪"诇:


讘转讜住' 讚"讛 讗讟讜 诪爪谞讬注 讜讻讜' 讜讚讜讞拽 诇讜诪专 讚诇讗 诪讞讬讬讘 专"砖 讜讻讜' 讟注诪诐 砖诇 讛转讜住' 砖讻转讻讜 讜讚讜讞拽 诇讜诪专 讜讻讜' 讚诪讚拽转谞讬 诇注讬诇 讘讘专讬讬转讗 (砖讘转 讚祝 注"讜) 讻诇诇 讗诪专 专"砖 讜讻讜' 砖"诪 讚讘讻诇 诪爪谞讬注 拽讗诪专:





讞讻诪转 砖诇诪讛

讙诪' 砖讻谉 讻讜讞诇讬谉 诇讘专拽转 讜诪讗讬 讻讜' 讻爪"诇 讜讻谉 讘专砖"讬:


专砖"讬 讘讚"讛 专驻讜讗转讜 讻讜' 砖讬注讜专 讙讚讜诇 讜讻谉 讻讜' 讛讚"讗:


讘讚"讛 讚讘专 讻讜' 讛诪讜爪讬讗讜 讜专砖讘"讗 讻讜' 讻爪"诇:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 砖讻谉 讻讜讞诇讬谉 诇讘专拽讬转. 注讬' 讘讻讜专讜转 讚祝 诇讞 注"讘 转讜住' 讚"讛 讜住讬诪谞讱:





讞讬讚讜砖讬 讞转"住

讜诪讜讚讬诐 讞讻诪讬诐 诇专' 砖诪注讜谉 讘诪讜爪讬讗 砖讜驻讻讬谉 讜讻讜' 诇讗 讛讘谞转讬 诪讗讬 诪讜讚讬诐 讚讛讗 专"砖 讜专讘谞谉 诇讗 驻诇讬讙讬 讗诇讗 讘注砖讬专 诇专讘谞谉 砖讬注讜专讜 讻诪讜 砖讚专讱 专讜讘 讘谞讬 讗讚诐 诇讛爪谞讬注 讻诪讜讛讜. 讜讛讬讬谞讜 讘讚"讗 讘诪讜爪讬讗 讚拽讗诪专讜 专讘谞谉 专"诇 讗驻讬' 注砖讬专. 讜专"砖 住"诇 注砖讬专 讘注讬 专讘讬注讬转 讜讛讬讬谞讜 诪讜爪讬讗 讚专"砖. 讜讻诇 讝讛 诪讘讜讗专 诇注讬诇 讘转讜住' 注"讛 注"讘 讚"讛 讛讗 讚诇讗 讻专"砖 讜讻讜' 注"砖. 讜讗"讻 诇讗 讛讘谞转讬 诪讛 注谞讬谉 诪讜讚讬诐 诇讻讗谉. 讜讛谞讛 诇驻诪"砖 讞讻诐 爪讘讬 讜诪讬讬转讬 诇讬' 谞诪讬 驻谞讬 讬讛讜砖注 讚谞讛讬 诇专"砖 讟注诪讬' 讚砖讜驻讻讬诐 讘专讘讬注讬转 诪砖讜诐 讚讞讝讬 诇讟讬讟. 诪"诪 诇转"拽 讚住"诇 诪诇讗讻讛 砖讗爪"诇 讞讬讬讘 讛讜讛 讟注诪讗 诪砖讜诐 诇讛讜爪讬讗 诇讻诇讜讱 诪谉 讛讘讬转 注"砖 讜讛讬' 住讘专讗 诇讜诪专 注砖讬专 诪拽驻讬讚 讟驻讬 讜讗驻讬' 讗诇讻诇讜讱 讻诇 讚讛讜讗. 讜拽诪"诇 讗驻"讛 砖讬注讜专讜 讘专讘讬注讬转 讜讘讝讛 讬砖 诇讬讬砖讘 拽爪转 讜注讚讬讬谉 爪"注:


讜讛诪讜爪讬讗 拽砖专 诪讜讻住讬谉 讞讬讬讘. 诪"砖 转讜住' 讚诪讬讬专讬 讘拽诇祝 谞专讗讛 拽爪转 讚讜讞拽 讗讘诇 专诪讘"诐 讻转讘 诪讜爪讬讗 拽砖专 诪讜讻住讬诐 讞讬讬讘 砖爪专讬讱 诇讜 诇注讜诇诐 驻讬' 讗驻讬' 讗讞专 砖讻讘专 讛专讗讛讜 诇诪讜讻住 讞讬讬讘 诪驻谞讬 砖爪专讬讱 诇讜诪专 讙讘专讗 讚诪讜讻住 讗谞讗 讗"讻 讗"砖 讚谞拽讟 拽砖专 诪讜讻住. 砖讜讘 诪爪讗转讬 讻谉 讘住' 讞驻抓 讛':





驻谞讬 讬讛讜砖注

驻讬住拽讗 诪讬诐 讻讚讬 诇砖讜祝 讘讛谉 讗诪专 讗讘讬讬 诪讻讚讬 讻诇 诪讬诇转讗 讚砖讻讬讞讗 讜讻讜'  讻讘专 讻转讘转讬 讘诪砖谞转讬谞讜 讚诪讬诪专讗 讚讗讘讬讬 讘讻诇 讛砖拽诇' 讜讟专讬讗 讛讬讬谞讜 讚讜拽讗 讘诪讬谞讬 诪砖拽讬谉 讛砖谞讜讬讬谉 讘诪砖谞转讬谞讜 讗讬 诪砖讜诐 砖诇讗 谞讗诪专讛 讘讛谉 讛诇"诪 诪住讬谞讬 讻诇诇 讗驻讬诇讜 讘砖讗专 讻诇 讛诪砖拽讬谉 讗讜 诪砖讜诐 讚讗驻讬诇讜 讗转"诇 讚砖讗专 诪砖拽讬谉 讛诇讻讛 诇诪砖讛 诪住讬谞讬 讘专讘讬注讬转 讗驻"讛 注"讻 讛谞讱 讗讬谞讱 诪砖拽讬谉 讚诪转谞讬' 讘讻诇 讞讚 讜讞讚 砖讬注讜专讗 讘讗驻讬 谞驻砖讛 诇讗讜 讛诇"诪 诪住讬谞讬 讚讗"讻 讗讬谉 诪拽讜诐 诇讛砖拽诇讗 讜讟专讬讗 讚讛讻讗 讗注"讻 讻讚驻专讬砖讬转 讻讬讜谉 讚讛谞讱 诪砖拽讬谉 讗讬谉 注讬拽专谉 诇砖转讜转谉 讘注讬谞讬讬讛讜 诪砖"讛 讛讚讘专 诪住讜专 诇讞讻诪讬诐 讜讛讬讬谞讜 讻砖拽诇讗 讜讟专讬讗 讚讛讻讗 讜讗祝 讚诇讻讗讜专讛 诇注谞讬谉 诪讬诐 诪砖诪注 讚注讬拽专谉 诇砖转讬讬讛 讻诪讜 砖讗专 诪砖拽讬谉 讻讚讗诪专 讗讘讬讬 诪讻讚讬 砖转讬讬转讜 砖讻讬讞 讟驻讬 诪专驻讜讗讛 讗驻"讛 诇诪讗讬 讚谞讬讞讗 诇讬讛 讜拽讗诪专 讘讙诇讬诇讗 砖谞讜 讗转讬 诇讬讛 砖驻讬专 讚讻讬讜谉 讚诇拽讜砖讟讗 讚诪讬诇转讗 讘讙诇讬诇讗 讛讜讬 诪爪讜讬 讬讬谉 讟讜讘讗 讻诪"砖 讛转讜住' 诇注讬诇 住"驻 讻讬专讛 讚祝 诪"讝 讘讚"讛 讘讙诇讬诇讗 砖谞讜 讜讛讘讬讗讜 专讗讬' 诪住讜讙讬 讚谞讝讬专 注"砖 讜讗"讻 讚诪讬诐 砖讻讬讞 讟驻讬 诇专讞讬爪讛 砖讛讜讗 讞讬讬 谞驻砖 诇讻诇 讗讚诐 讜讻"砖 诇诪讗讬 讚讗诪专讬谞谉 诇拽诪谉 讘驻' 讞' 砖专爪讬诐 讚讟讜讘讛 讟讬驻转 爪讜谞谉 砖讞专讬转 讜专讞讬爪转 讬讚讬诐 讜专讙诇讬诐 讞诪讬谉 注专讘讬转 诪讻诇 拽讬诇讜专讬谉 砖讘注讜诇诐 诪砖讜"讛 砖讬注讜专讜 讻讚讬 诇砖讜祝 讘讛谉 讗转 讛拽讬诇讜专 讻讬讜谉 砖讚专讱 专讜讘 讘谞讬 讗讚诐 讘讻讱 讜讘讛讻讬 讗"砖 谞诪讬 讘砖讬谞讜讬讗 讚专讘讗 讻谉 谞"诇:


讘转讜住' 讘讚"讛 讗讟讜 诪爪谞讬注 讜讻讜' 驻讬专砖 讘拽讜谞讟专住 讜讻讜' 注住"讛. 注讬讬谉 诪"砖 诪"讝 讝"诇 讘讝讛 讘讗专讬讻讜转:


讘讚"讛 砖讜驻讻讬谉 诇诪讗讬 讞讝讜 讚讜拽讗 讗讘专讬讬转讗 拽讘注讬 讜讻讜' 注住"讛. 注讬讬谉 讘转砖讜讘转 讛讙讗讜谉 诪讛专"抓 讗砖讻谞讝讬 讘住讬' 拽讬"讟 砖讻转讘 讚驻讬' 专"讬 转诪讜讛 讜诪砖讜"讛 诪驻专砖 讘注谞讬谉 讗讞专 讚讛讗 讚诇讗 诪拽砖讛 讗诪转谞讬转讬谉 讛讬讬谞讜 诪砖讜诐 讚讗讬讻讗 诇讗讜拽诪讬 讻诪"讚 诪诇讗讻讛 砖讗爪"诇 讞讬讬讘 注"砖 讘讗专讬讻讜转 砖讚讘专讬讜 讙"讻 讚讞讜拽讬' 拽爪转. 讗诪谞诐 诇注"讚 谞专讗讛 诇讬讬砖讘 拽爪转 注诇 讚专讱 驻讬' 专"讬 讚讛诪拽砖讛 讜讚讗讬 讛讜讬 讬讚注 讚专讘讬注讬转 砖讜驻讻讬谉 讞讝讜 诇诪讬讚讬 讗诇讗 讚注讬拽专 拽讜砖讬讬转 讛诪拽砖讛 讗诇讬砖谞讗 讚讘专讬讬转讗 讚拽转谞讬 讜诪讜讚讬诐 讞讻诪讬诐 诇专"砖 讚诪讜爪讬讗 砖讜驻讻讬谉 砖砖讬注讜专谉 讘专讘讬注讬转 讜诇砖讜谉 诪讜讚讬诐 诪砖诪注 讚讛讬讬谞讜 诪注讬谉 驻诇讜讙转讬讬讛讜 讚讗注"讙 讚讘讻诇 讛谞讱 讚诪转谞讬转讬谉 住讙讬讗 诇专讘谞谉 讘驻讞讜转 诪专讘讬注讬转 讛讬讻讗 讚讞讝讜 诇诪讬讚讬 讗讞专讬谞讗 讗驻"讛 讘砖讜驻讻讬谉 诪讜讚讜 讚讘注讬谞谉 专讘讬注讬转 讜讗诐 讻谉 讛讗讬 诇讬砖谞讗 诪砖诪注 讚讘砖讜驻讻讬谉 谞诪讬 讗讬讻讗 砖讜诐 砖讬注讜专讗 讘驻讞讜转 诪专讘讬注讬转 讚讞讝讬 诇诪讬讚讬 讗讞专讬谞讗 讜讗驻"讛 诪讜讚讜 专讘谞谉 讚讘注讬谞谉 专讘讬注讬转 讗"讻 诪拽砖讜 砖驻讬专 讚砖讜驻讻讬谉 讘驻讞讜转 诪专讘讬注讬转 诇诪讗讬 讞讝讜 讜讗"讻 诪讗讬 诪讜讚讬诐 讚拽讗诪专 讜讘讛讗 诪砖谞讬 专' 讬专诪讬讛 砖驻讬专 诇讙讘诇 讘讛谉 讗转 讛讟讬讟 讚讘讛讗 住讚"讗 讚讗驻讬诇讜 讘驻讞讜转 诪专讘讬注讬转 讻诇 砖讬砖 讘讛谉 讻讚讬 诇讙讘诇 讘讛谉 讟讬讟 讻诇 砖讛讜讗 诇注砖讜转 驻讬 讻讜专 谞诪讬 住讙讬 讜拽诪"诇 讚讗驻"讛 讘注讬谞谉 专讘讬注讬转 讜讛讬讬谞讜 讻讚诪住讬拽 诇驻讬 砖讗讬谉 讗讚诐 爪讜专讱 讜讚讜"拽 :

